Protognathinus

Protognathinus er en utdødd slekt av biller som hører til familien hjortebiller (Lucanidae) i gruppen skarabider (Scarabaeoidea). Slekten levde i eocen-tiden.

Utseende 
Typeeksemplaret er en hann. Denne er ganske stor, 55 millimeter lang, metallisk farget (grønt på pronotum og blått på dekkvingene) med nokså lange, rette, fremstrakte kjever. Antennene er forholdsvis lange. Pronotum er mye bredere enn langt, trapesformet. På forbeina har leggen kraftige tenner.

Levevis 
Området rundt Messelgruven var tropisk skog da arten levde der.

Utbredelse 
Arten er bare kjent fra Messelgruven nær Darmstadt i Tyskland. Fossilene her er fra eocen-tiden og er rundt 47 millioner år gamle.
Gruppen Chiasognathini, som arten er plassert i, har i dag bare arter i Sør-Amerika og Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Chiasognathini
 Slekten Protognathinus Chalumeau & Brochier, 2001
 Protognathinus spielbergi Chalumeau & Brochier, 2001

Kilder 
 FossilWorks - Protognathinus

Eksterne lenker 
 Bilde av typeeksemplaret
 

Hjortebiller
Fossile insekter
Biller formelt beskrevet i 2001
Dyr formelt beskrevet av Fortuné Chalumeau
Dyr formelt beskrevet av Bernard Brochier